August Christian Manthey

**August Christian Manthey** (1811–1880) var en norsk jurist, statsråd og amtmann. Han var amtmann i Hedmark 1849–56, statsråd i ulike ministerposter fra 1856 til 1874 og stiftsamtmann i Kristiania 1874–1880.

## Liv og virke
Han var født i Rakkestad, hvor faren Samuel William Manthey var sorenskriver. Han ble cand.jur. i 1835, og var sorenskriverfullmektig i Indre Sogn før han i 1838 fikk stilling i Finansdepartementet.  I 1841 ble han kontorsjef og i 1845 ekspedisjonssjef i det nyopprettede Indredepartementet. Han var formannskapsmedlem i Oslo 1847–49, og varaordfører 1847-48. Han ble utnevnt til amtmann i Hedmark i august 1849.

Som statsråd vekslet han mellom å vere sjef for Revisjonsdepartementet, Armédepartementet, Indredepartementet, Finansdepartementet og Justisdepartementet. Han hadde også flere perioder ved Statsrådsavdelingen i Stockholm, slik skikken var på den tiden.

Han satt i ledelsen av Oslo Sparebank i årene 1867–1878. Han ble ridder av St. Olavs Orden i 1948, kommandør i 1856 og fikk storkors i 1876. Han var ordenens skattmester 1863-79. Han var også storkorskommandør av den svenske Sverdordenen og Nordstjerneordenen.

Han giftet seg i 1842 med Mathea Anker Nielsen (1813-1881), datter av forretningsmannen Jacob Nielsen og søster av telegrafdirektør Carsten Tank Nielsen. En bror av August Manthey ble svigerfar til fredspolitikeren Christian Lous Lange. August Mantheys dagbøker fra statsrådstiden 1856–1874 ble utgitt i to bind av 1909–1919 av Den norske historiske forening i 1909 og 1919. 

Han hadde flere verv som statsråd i ulike departement:

* Løvenskiold/Vogt-ministeriet 8. mars 1844 – 17. juni 1856
** 21. april 1856 &ndash; statsråd i Revisjonsdepartementet 

* Vogt-ministeriet 17. juni 1856 – 16. desember 1858
** 1856 &ndash; statsråd i Revisjonsdepartementet
** 1856 &ndash; sjef for Justisdepartementet 
** 1857 &ndash; medlem av statsrådsavdelingen i Stockholm
** 1857 &ndash; medlem av interimsregjeringen i Stockholm
** 1858 &ndash; sjef for Indredepartementet

* Interimsregjeringen under Oscar Is sykdom 12.-24. september 1857
** medlem av statsrådsavdelingen i Stockholm

* Sibbern/Birch/Motzfeldt-ministeriet 16. desember 1858 – 17. desember 1861
** statsråd for Indredepartementet
** 1859 (juli) &ndash; sjef for Justisdepartementet
** 1860 (september) &ndash; medlem av statsrådsavdelingen i Stockholm
** 1861 (august) &ndash; medlem av interimsregjeringen i Stockholm
** 1861 (desember) &ndash; sjef for Marinedepartementet i 5 dager

* Interimsregjeringen under Karl IVs sykdom 12.-25. august 1861
** medlem av statsrådsavdelingen i Stockholm

* Frederik Stangs ministerium 17. desember 1861 – 11. oktober 1880
** statsråd for Indredepartementet
** 1862 (oktober) &ndash; sjef for Armédepartementet
** 1863 (september) &ndash; sjef for Justisdepartementet
** 1864 (september) &ndash; medlem av statsrådsavdelingen i Stockholm
** 1866 (august) &ndash; sjef for Armédepartementet
** 1867 (juli) &ndash; sjef for Marinedepartementet
** 1868 (juni) &ndash; medlem av statsrådsavdelingen i Stockholm
** 1869 (juni) &ndash; sjef for Justisdepartementet
** 1870 (februar) &ndash; sjef for Finansdepartementet
** 1870 (september) &ndash; medlem av statsrådsavdelingen i Stockholm
** 1871 (oktober) &ndash; sjef for Marinedepartementet
** 1872 (februar) &ndash; sjef for Armédepartementet
** 1872 (mai-juni) &ndash;  sjef for Marinedepartementet
** 1872 (juli) &ndash; sjef for Finansdepartementet
** 1873 (juli) &ndash; sjef for Marinedepartementet
** 1874 (februar-april) &ndash; sjef for Finansdepartementet

* Avskjed 29. juli 1874.

* 1875 (18. mai) &ndash; gjeninnsatt som statsråd, medlem av interimsregjeringene i Stockholm 26. mai – 5. juni og 6. juli – 21. juli

* Interimsregjeringen under Oscar IIs reise til Tyskland 26. mai – 5. juni 1875 
** Tilforordnet statsråd

* Interimsregjeringen under Oscar IIs reise til Russland 6. juli – 21. juli 1875 
** Tilforordnet statsråd

## Referanser


## Eksterne lenker
*